Қазақстан Республикасы

Үкіметінің «\_\_\_\_\_\_»

№\_\_\_\_ қаулысымен

бекітілген

**«Астана» халықаралық қаржы орталығының аумағында айналысқа жіберу үшін ұлттық валютада мемлекеттік бағалы қағаздарды шығару және Қазақстан Республикасының экология заңнамасына сәйкес «жасылға» жатқызылған жобаларды қаржыландыру үшін Қазақстан Республикасының заңнамалық актісінде айқылдалған ерекше мәртебесі бар республикалық маңызы бар қаланың жергілікті атқарушы органының халықаралық қаржы ұйымдарынан қарыз алу қағидалары**

**1-тарау. Жалпы ережелер**

1. Осы «Астана» халықаралық қаржы орталығының аумағында айналысқа жіберу үшін ұлттық валютада мемлекеттік бағалы қағаздарды шығару және Қазақстан Республикасының экология заңнамасына сәйкес «жасылға» жатқызылған жобаларды қаржыландыру үшін Қазақстан Республикасының заңнамалық актісінде айқылдалған ерекше мәртебесі бар республикалық маңызы бар қаланың жергілікті атқарушы органының халықаралық қаржы ұйымдарынан қарыз алу қағидалары (бұдан әрі – Қағидалар) Қазақстан Республикасының Бюджет кодексі 140-бабының 6 тармағына сәйкес әзірленді және «Астана» халықаралық қаржы орталығының аумағында айналысқа жіберу үшін ұлттық валютада мемлекеттік бағалы қағаздарды шығару және Қазақстан Республикасының экология заңнамасына сәйкес «жасылға» жатқызылған жобаларды қаржыландыру үшін Қазақстан Республикасының заңнамалық актісінде айқылдалған ерекше мәртебесі бар республикалық маңызы бар қаланың жергілікті атқарушы органының халықаралық қаржы ұйымдарынан қарыз алу тәртібін айқындайды.

2. Осы Қағидаларда мынадай ұғымдар пайдаланылады:

1) «Астана» халықаралық қаржы орталығы (бұдан әрі – орталық) – қаржы саласында ерекше құқықтық режим қолданылатын, Қазақстан Республикасының Президенті айқындайтын дәл белгіленген шекаралары бар Астана қаласының шегіндегі аумақ;

2) бағалы қағаздар – Қазақстан Республикасының экологиялық заңнамасына сәйкес «жасылға» жатқызылған жобаларды қаржыландыру үшін Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы орталықтың аумағында айналысы үшін орталықтың қолданыстағы құқығына сәйкес эмиссияланатын мемлекеттік эмиссиялық бағалы қағаздар;

3) бағалы қағаздар шығарылымы – эмитенттің азаматтық құқықтары объектісі ретінде эмиссиялық бағалы қағаздардың пайда болуына немесе орналастырылуы, айналысқа түсуі және өтелуі осы эмиссиялық бағалы қағаздарды шығару шарттарына сәйкес жүзеге асырылатын белгілі бір бағалы қағаздардың жиынтығына бағыттталған іс-әрекеттер.

4) Орталықтың қор биржасы (бұдан әрі – қор биржасы) – орталықта қаржы құралдарымен сауда-саттықты ұйымдастырушылық және техникалық қамтамасыз етуді жүзеге асыратын заңды тұлға;

5) қор биржасының депозитарийі (бұдан әрі – депозитарий) – орталықтың қолданыстағы құқығына сәйкес тіркелген, депозитарлық есеп айырысу қызметін және орталық аумағында бағалы қағаздармен мәмілелерді тіркеуді жүзеге асыратын заңды тұлға;

6) Орталық актісі – орталық органы қабылдаған, орталыққа қатысушылар және (немесе) орталық органдары және (немесе) олардың қызметкерлері арасында туындайтын қатынастарды реттейтін ресми құжат;

7) қор биржасының қағидалары – орталық қор биржасының ішкі құжаты оның негізінде эмитент бағалы қағаздарды орналастыруды жүзеге асырады;

8) депозитарий қағидалары – депозитарийдің ішкі құжаты, оның негізінде депозитарий бағалы қағаздарға қызмет көрсетуді және өтеуді жүзеге асырады;

9) «жасыл» жобалар – бекітілген сыныптама (таксономия) негізінде айқындалған, Қазақстан Республикасының экологиялық заңнамасына сәйкес қолданыстағы табиғи ресурстарды пайдалану тиімділігін арттыруға, қоршаған ортаға теріс әсер ету деңгейін төмендетуге, энергия тиімділігін, энергия үнемдеуді арттыруға, климаттың өзгеру салдарларын жұмсартуға және климаттың өзгеруіне бейімделуге бағытталған жобалар;

10) орналастыру жөніндегі агент – орталықтың қолданыстағы құқығына, қор биржасының қағидаларына сәйкес брокерлік және дилерлік қызметті жүзеге асыруға лицензиясы бар және эмиссиялық бағалы қағаздарды шығару, орналастыру және айналықа түсіру бойынша эмитентке қызметтер көрсететін бағалы қағаздар нарығына кәсіби қатысушы;

11) тіркеуші – орталықтың қолданыстағы құқығына сәйкес тіркелген, тіркеушінің қағидаларына, сондай-ақ эмитентпен жасалған келісімнің талаптарына сәйкес эмитенттің бағалы қағаздарын және бағалы қағаздарды ұстаушылардың құқықтарын есепке алуды және сақтауды жүзеге асыратын заңды тұлға;

12) тіркеушінің қағидалары – тіркеушінің ішкі құжаты, оған сәйкес тіркеуші эмитенттің бағалы қағаздарын және олар бойынша құқықтарды есепке алуды жүзеге асырады;

13) эмитент – Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы.

**2-тарау. Бағалы қағаздарды шығару тәртібі**

3. Эмитент бағалы қағаздарды құжатсыз нысанда шығарады. Тіркеуші бағалы қағаздарды есепке алуды және сақтауды тіркеуші қағидалары және тіркеушінің қызметтерін көрсету туралы эмитентпен жасалған келісімнің негізінде жүзеге асырады. Егер депозитарийдің қызметтерді көрсетуі шығарылым шарттарында көзделсе, депозитарий бағалы қағаздарға қатысты эмитентке кастодиандық және депозитарлық-есеп айырысу қызметтерін көрсетуді депозитарий қағидаларына сәйкес жүзеге асырады.

4. Орталықтың қолданыстағы құқығына сәйкес әрбір шығарылымның Қазақстан Республикасының орталық депозитарийі беретін халықаралық сәйкестендіру нөмірі International Securities Identification Number (ISIN) болады.

5. Эмитент бағалы қағаздарды орталықтың актілерінде және қор биржасының қағидаларында белгіленген тәсілдермен аукцион өткізу, қосымша орналастыру және жазылым жүргізу арқылы орналастырады.

6. Эмитент бағалы қағаздар шығарылымның жүзеге асыру кезінде орналастыру жөніндегі агентін тартуға жол беріледі.

7. Бағалы қағаздар шығарылымының нысаналы мақсаты Қазақстан Республикасының экология заңнамасына сәйкес «жасылға» жатқызылған жобаларды қаржыландыру болып табылады.

8. Бағалы қағаздарды орналастыру, есепке алу, оларға қызмет көрсету, айналысқа түсіру және өтеу тәсілдерінің шарттары мен рәсімдері бағалы қағаздарды шығару шарттарымен, қор биржасының қағидаларымен, тіркеушінің қағидаларымен, депозитарийдің қағидаларымен, сондай-ақ Орталықтың актілерімен белгіленеді.

9. Бағалы қағаздар бойынша сыйақы төлеу бағалы қағаздарды шығару шарттарымен белгіленген күндері жүргізіледі. Сыйақының соңғы төлемі, егер бағалы қағаздарды шығару шарттарында өзгеше мерзім көзделмесе, бағалы қағаздарды өтеу күнімен сәйкес келеді. Егер бағалы қағаздар бойынша сыйақы төлеу күні жұмыс істемейтін күнге сәйкес келетін болса, онда төлем жұмыс істемейтін күннен кейінгі бірінші жұмыс күні жүргізіледі.

10. Бағалы қағаздарды өтеу номиналды құны бойынша өтеу күнінде жүргізіледі. Егер бағалы қағаздардың номиналды құнын өтеу күні жұмыс істемейтін күнге сәйкес келсе, онда өтеу жұмыс істемейтін күннен кейінгі бірінші жұмыс күні жүргізіледі.

11. Эмитент бағалы қағаздарды ішінара мерзімінен бұрын немесе толық мерзімінен бұрын өтеуге, сондай-ақ бағалы қағаздарды шығару шарттарына сәйкес кері сатып алуды жүзеге асыруға жол беріледі.

12. Бағалы қағаздарды өтеу және оларға қызмет көрсету тиісті жергілікті бюджет қаражаты есебінен жүзеге асырылады.

13. Эмитент бағалы қағаздарды өтегеннен кейін 5 (бес) жұмыс күні ішінде бюджетті атқару жөніндегі орталық уәкілетті органға бағалы қағаздарды өтеу туралы депозитарий мәліметтерінің көшірмесін және жүргізілген өтеуді растайтын құжаттардың көшірмелерін ұсынады.

14. Бағалы қағаздар борыштық эмиссиялық бағалы қағаздар болып табылады, егер бағалы қағаздар шығару шарттарымен өзгеше құн айқындалмаса, олардың әрқайсысының номиналды құны 1000 (бір мың) теңгені құрайды.

15. Бағалы қағаздар бойынша купон сомасын есептеу үшін есеп айырысу базасы есеп айырысу айында 30 (отыз) күн, есеп айырысу жылында 360 (үш жүз алпыс) күн.

16. Егер бағалы қағаздарды шығару шарттарында өзгеше мерзім көзделмесе, бағалы қағаздар айналыс мерзімі бір жылдан асатын мерзімде шығарылады.

17. Бағалы қағаздарды орналастыру және өтеу номиналды құны бойынша жүзеге асырылады, бұл ретте айналыс мерзімі ішінде орналастыру кезінде купон деп аталатын белгілі бір сыйақы төленеді.

18. Бағалы қағаздар бойынша купонды төлеу, егер бағалы қағаздарды шығару шарттарында төлемнің өзгеше шарттары көзделмесе, эмитент белгілеген күндері, бағалы қағаздар айналысының тиісті жылында бір рет жүзеге асырылады.

19. Егер шығару шарттарында өзгеше көзделмесе, бағалы қағаздар купонының сомасы мынадай формулаға сәйкес есептеледі:

S = N\*C

мұндағы:

S, теңге – кезекті төлеуге жататын бағалы қағаздар купонының сомасы;

N, теңге – сыйақысы кезекті төленуге жататын бағалы қағаздардың тиісті санының номиналды құнының сомасы;

С, % – купон мөлшерлемесі.

**3-тарау. «Астана» халықаралық қаржы орталығының аумағында айналысқа жіберу үшін мемлекеттік бағалы қағаздарды ұлттық валютада шығару жолымен Қазақстан Республикасының экологиялық заңнамасына сәйкес «жасыл» жобаларға жатқызылған жобаларды қаржыландыру үшін Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органының қарыз алуы**

20. «Астана» халықаралық қаржы орталығының аумағында айналысқа жіберу үшін мемлекеттік бағалы қағаздарды ұлттық валютада шығару жолымен Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органының қарыз алуы Қазақстан Республикасының экологиялық заңнамасына сәйкес «жасыл» жобаларға жатқызылған жобаларды қаржыландыру мақсатында жүзеге асырылады.

Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы «Астана» халықаралық қаржы орталығының аумағында айналысқа жіберу үшін ұлттық валютадағы мемлекеттік бағалы қағаздарды шығаруды:

1) Қазақстан Республикасының экологиялық заңнамасына сәйкес «жасыл» жобаға жатқызылған жобаның техникалық-экономикалық негіздемесіне оң экономикалық қорытынды;

2) Қазақстан Республикасының экологиялық заңнамасына сәйкес «жасыл» жобаға жатқызылған жобаның бекітілген техникалық-экономикалық негіздемесі;

3) «Астана» халықаралық қаржы орталығының аумағында айналысқа қосу үшін мемлекеттік бағалы қағаздарды ұлттық валютада шығару есебінен қаржыландыруға болжанатын Қазақстан Республикасының экологиялық заңнамасына сәйкес «жасыл» жобаға жатқызылған әрбір жоба бойынша бюджет комиссиясының оң шешімін;

Бюджет комиссиясының шешімінде Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы «Астана» халықаралық қаржы орталығының аумағында айналысқа жіберу үшін ұлттық валютадағы мемлекеттік бағалы қағаздар шығарудың шарттарын, көлемін және нысаналы мақсатын белгілейді.

4) Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органының «Астана» халықаралық қаржы орталығының аумағында айналысқа жіберу үшін ұлттық валютадағы мемлекеттік бағалы қағаздар шығарудың шарттары, көлемі және нысаналы мақсаты туралы мәслихат шешімінің негізінде жүзеге асырылады.

21. Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы «Астана» халықаралық қаржы орталығының аумағында айналысқа жіберу үшін ұлттық валютадағы мемлекеттік бағалы қағаздарды шығару үшін:

1) Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органының кредиттік рейтингін жаңарту жөніндегі іс-шараларды ұйымдастыру және өткізу;

2) «Астана» халықаралық қаржы орталығы белгілеген талаптарға сәйкес қажетті құжаттаманы дайындау;

3) бағалы қағаздар шығару шарттары жобасының Қазақстан Республикасының экологиялық заңнамасына сәйкес «жасыл» жобаға жатқызылған техникалық-экономикалық негіздемеге сәйкестігін бағалау.

**4-тарау. Қарыз шартын жасасу арқылы Қазақстан Республикасының экологиялық заңнамасына сәйкес «жасылға» жатқызылған жобаларды қаржыландыру үшін Қазақстан Республикасының заңнамалық актісінде айқындалған ерекше мәртебесі бар Республикалық маңызы бар қаланың жергілікті атқарушы органының қарыз алуы**

22. Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органының қарыз шартын жасасу арқылы қарыз алуы Қазақстан Республикасының экологиялық заңнамасына сәйкес «жасылға» жатқызылған жобаларды қаржыландыру мақсатында жүзеге асырылады..

Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органының сыртқы қарызды тартуы мынадай:

1) Қазақстан Республикасының экологиялық заңнамасына сәйкес «жасылға» жатқызылған жобаның техникалық-экономикалық негіздемесіне оң экономикалық қорытынды;

2) Қазақстан Республикасының экологиялық заңнамасына сәйкес «жасылға» жатқызылған жобаның бекітілген техникалық-экономикалық негіздемесі;

3) халықаралық қаржы ұйымдарынан қарыз есебінен қаржыландыруға болжанатын Қазақстан Республикасының экологиялық заңнамасына сәйкес «жасылға» жатқызылған әрбір жоба бойынша бюджеттік комиссияның оң шешімі;

Бюджеттік комиссияның шешімінде Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы қарызының шарттары, көлемі және нысаналы мақсаты белгіленеді.

4) Қазақстан Республикасының заңнамалық актісінде айқындалған ерекше мәртебесі бар Республикалық маңызы бар қаланың жергілікті атқарушы органы қарызының шарттары, көлемі және нысаналы мақсаты туралы мәслихат шешімдері негізде жүзеге асырылады.

23. Қазақстан Республикасының заңнамалық актісінде айқындалған ерекше мәртебесі бар республикалық маңызы бар қаланың жергілікті атқарушы органы қарыз шартын жасасу нысанында қарыз алған кезде жергілікті атқарушы орган мыналарды қамтитын даярлауды жүзеге асырады:

1) қаржыландыруға ұсынылатын жоба, қарыздың болжамды шарттары бойынша қарыз берушілермен келіссөздерді ұйымдастыру мен жүргізуді;

2) қарыз шартының жобасын және ілеспе құжаттарды дайындауды;

3) қарыз шарты жобасының Қазақстан Республикасының экологиялық заңнамасына сәйкес «жасылға» жатқызылған жобаның техникалық-экономикалық негіздемесіне сәйкестігін бағалау.